### 8.     Fusion mellem FOB Kalundborg og FOB Slagelse

**Åbent**

Sagsnr.: 326-2020-70226       J.nr.: 03.01.02           Dokumentnr.:
326-2020-281080

**Sagstype**

Orientering.

**Resume og sagens baggrund**

Med virkning pr. 1. januar 2021 har følgende 2
boligorganisationer indgået fusionsaftale:

Ruth Thomsen. 0392 Fællesorganisationens Boligforening   (*hjemstedskommune:
Kalundborg*)

og

Ruth Thomsen. 0318 Fællesorganisationens Boligforening   (*hjemstedskommune:
Slagelse*)

med Fællesorganisationens Boligforening i Slagelse som den
fortsættende boligorganisation, hvorved Fællesorganisationens Boligforening i
Kalundborg ophører med at være en selvstændig boligforening. Fusionen er
godkendt af de to boligorganisationers øverste myndigheder, som er
generalforsamlingen i FOB Kalundborg og repræsentantskabet i FOB Slagelse.

Kommunen skal ikke godkende en fusion mellem almene
boligorganisationer, men

boligorganisationen skal *orientere* tilsynskommunen om
fusionen.

Lovhjemmel: Almenboligloven.

**Indstillinger**

Direktøren indstiller, at orienteringen tages til
efterretning.

**Behandling**

Økonomiudvalget, Kommunalbestyrelsen.

**Sagsfremstilling**

Tilsynet med en almen boligorganisation føres af den
kommune, hvor *boligorganisationen* ifølge vedtægterne har hjemsted, dvs. *hjemstedskommunen*.

Tilsynet med boligorganisationens afdelinger føres af den
kommune, hvor *afdelingen* er beliggende, dvs. *beliggenhedskommunen.*

Det vil sige, at Kalundborg Kommunes tilsyn fremover ”kun”
skal føre tilsyn med de *afdelinger*, som er beliggende her i kommunen,
altså de samme afdelinger som hidtil – mens tilsynet med *boligorganisationen*
føres i Slagelse Kommune. Denne form for tilsyn omtales også som et *krydstilsyn*,
og det indebærer således ofte et samarbejde mellem de involverede kommuner.

**[adresse] tilsyn fremover:**

·
**Dialogmøde og fællesmøde:**

Det årlige dialogmøde er ”kun”
lovpligtigt at afholde for *hjemstedskommunen*, hvorimod det er frivilligt
for *beliggenhedskommunen*. Økonomistaben forventer fortsat at afholde et
årligt dialogmøde med Fællesorganisationens Boligforening for så vidt angår
afdelingerne her i kommunen.

Til sammenligning har Kalundborg
Kommune hvert år afholdt dialogmøde VAB (Vestsjællands almene Boligselskab),
som har hjemsted i Holbæk Kommune, men som har 29 afdelinger med 610 boliger
beliggende i Kalundborg Kommune.

·
**Regnskaber**

Kalundborg Kommune skal fremover
”kun” varetage tilsynet med afdelings-regnskaberne for de afdelinger, som er
beliggende her i kommunen. Tilsynet med boligorganisations-regnskabet varetages
fremover i Slagelse Kommune.

·
**Garantier**

Kommunegarantier er altid baseret
på et lån optaget af en afdeling – og tinglyst på den enkelte afdeling.
Kommunens eksisterende garantier vil således fortsat være gældende, idet de er
baseret på de afdelinger, som er beliggende her i kommunen. På samme måde vil
fremtidige ansøgninger om garantier i disse afdelinger ligeledes skulle søges
og behandles her i Kalundborg Kommune.

·
**Individuelle ansøgninger og tvister vedrørende afdelinger**

Ansøgninger og tvister, som iflg.
almenboligloven kræver kommunens godkendelse/afgørelse vil fortsat skulle
behandles her i kommunen for de afdelinger, som er beliggende her i kommunen.
Hvorimod ansøgninger, som alene vedrører boligorganisationen, fremover skal
behandles i Slagelse Kommune.

·
**Anvisning af boliger, udlejningsaftaler m.v.**

Stadig gældende for de boliger,
som er beliggende her i kommunen. Aftalen skal dog tilpasses for så vidt angår
boligorganisationens navn/Ruth Thomsen.

·
**Observatør i bestyrelsen udpeget af kommunalbestyrelsen**

Bestyrelsen for
Fællesorganisationens Boligforening i Kalundborg, LBF 392 nedlægges i
forbindelse med fusionen, hvilket ligeledes betyder, at
kommunalbestyrelsesmedlem

Carl Mogensen (observatør)
udgår af bestyrelsen pr. 31-12-2020.

**Økonomiske konsekvenser**

Ingen bemærkninger.

**Direktionens møde den 5.
oktober 2020:**

Anbefales.

**Økonomiudvalgets møde den 21.
oktober 2020:**

Anbefales.